Gerens vab Erbin - Wikipedia

# Gerens vab Erbin

### Dhiworth Wikipedia, an godhoniador rydh

  Rag myghtern Dewnens a'n 8ves kansblydhen, gwelewgh Gerens a Dhewnens.

Gerens vab Erbin (6ves kansblydhen, Kembrek: Geraint ab Erbin) yw person yn istori gembrek ha henhwedhlow a-dro dhe'n myghtern Arthur. Myghtern Dewnens ha Kernow o ev, ha breseler brav. Martesen y fywa ev yn termyn Arthur, mes nebes skoloryon na grys ev dhe byw byth.

Y'n hwedhel Kembrek Gereint ac Enid yth omdhiskwa ev, hag ena yma dhodho gnasow Erec, dhiworth Erec et Enide gans Chrétien de Troyes. War-lergh moyha skoloryon, an hwedhel kembrek yw devedhys dhiworth huni Chrétien; mes erell a grys aga bos aga dew dhiworth pennfeynten arall gellys.

Tas Gerens yw Erbin, ha war-lergh Culhwch ac Olwen yma dhodho breder gelwys Ermind ha Dywel.

Yn Y Gododdin ynwedh, yma Gerens owth omladh rac Deheu (rag an Deghow, h.y. Dewnens ha Kernow).

Onan a dri vyajoryon an mor diworth Ynys Breten yw ev yn Trioedd Ynys Prydein.

Yma kan yn Lyver Du Karvyrdhin ha Lyver Rudh Hergest ow kevi den gelwys Gerens a verwis orth Kas Llongborth. Nyns yw sertan, byttegyns, yw an den ma Gerens vab Erbin po Gerens a Dhewnens (hag a veu marow owth omladh dhe Ine a Wessex).

Retrieved from "http://kw.wikipedia.org../../../g/e/r/Gerens_vab_Erbin_a408.html"

Categories: Pobel | Ystory

##### Views

- Ethygel
- Dadhelva
- Current revision

##### Hwilas

##### Tavosow erell

- English